open-index/open-wikipedia-markdown huggingface dataset:
დანკალი

**დანკალი** — ნასოფლარი ისტორიულ ზემო ჯავახეთში. მდებარეობდა ჯავახეთის პლატოზე, კუმურდოსა და გოგაშენს შორის, მტკვრის კანიონის ნაპირას.

დასახლება წინაისტორიულ ხანაში გაჩენილა, რასაც მოწმობს გამაგრებული გორანამოსახლარი და კერამიკული ნაწარმის ფრაგმენტები გვიანდელი ბრინჯაოს – ადრინდელი რკინის ხანისა. ნასოფლარის ტერიტორიაზე დგას X–XI საუკუნეების დარბაზული ეკლესია. იგი ნაგებია გათლილი ქვებით და კირხსნარით. შესასვლელები ჩრდილოეთიდან და დასავლეთიდან ჰქონია, სამხრეთიდან მინაშენია, რომელშიც გასვლა შეიძლება მთავარი ნავიდან. სახურავი ჩაქცეულია. ეკლესიის ირგვლივ სასაფლაოა. ეკლესიაში აღმოჩნდა ადრინდელი ფეოდალური ხანის სტელათა ფრაგმენტები, აგრეთვე სტელის კუბური ბაზისი, რომელზედაც წრეში ჩასმული ტოლმკლავა ჯვარია ამოკვეთილი. ერთ სტელაზე ადამიანის ფიგურა, ტოლმკლავა ჯვარი და ყვავილის რელიეფური გამოსახულებანი ყოფილა, რომელიც V–VI საუკუნეების მიჯნით თარიღდება. „გურჯისტანის ვილაიეთის დიდი დავთრის“ მიხედვით (XVI საუკუნის ბოლო), ახალქალაქის ლივის აქშეჰირის ნაჰიეში შემავალი სოფელი დანკალი მოსახლეობისაგან დაცლილია. 1972 წელს იქ ჯერ კიდევ იყო შერჩენილი სამი კომლი.

დანკალთან არის დაკავშირებული ჯავახეთში გავრცელებული ლეგენდა, რომლის მიხედვითაც თმოგვის ციხე ღალატით დაეცა. მოღალატე იყო თმოგველის ცოლი, რომელიც უმკაცრესად დასაჯა თვით მომხმდურმავე. ეს სასჯელი იმდენად მძიმე იყო, რომ – „დამკალითო“ – იძახდა ქალი.

## ლიტერატურა 
* ელიზბარაშვილი ი. დანკალის ორნავიანი ეკლესია //ძეგლის მეგობარი.-1993.-გვ.17-21;
* მ. ბერიძე, ჯავახეთის ძეგლთა მდგომარეობა (სამეცნიერო ექსპედიციის ანგარიში, 1979 წ.). ჯავახეთი. ისტორია და თანამედროვეობა. ახალციხე. 2002. გვ. 335-404;

კატეგორია:ახალქალაქის მუნიციპალიტეტის ნასოფლარები
სიდონი

**სიდონი** ('''**, **'; ფინიკ. 12px|צ12px|ד12px|ן, *Ṣydwn*; ; ; , *Ṣīḏōn*, ) — მესამე უდიდესი ქალაქი ლიბანში, რომელიც მდებარეობს სამხრეთ პროვინციაში, ხმელთაშუა ზღვის სანაპირო ზოლში. სიდონიდან 40 კილომეტრის დაშორებით მდებარეობს ქალაქი ტირი, ხოლო ასევ 40 კილომეტრში მდებარეობს ქვეყნის დედაქალაქი ბეირუთი. ამ ქალაქში დაახლოებით ცხოვრობს 200,000 კაცი. აღმსარებლობის მიხედვით აქ მრავალი რელიგიის წარმომადგენელი ცხოვრობს. რომელთაგანაც აღსანიშნავია: მუსლიმანი სუნიტები, შიიტები, ქრისტიანები, ბერძენი კათოლიკეები და მარონიტები. 

## ისტორია 
სიდონი დაარსებული იყო ჩვენს ერამდე 4000 წლის წინ, ჯერ კიდევ ნეოლითის პერიოდში (ძვ. წ. 6000 - 4000). ეს ქალაქი იყო ფინიკიის ერთ-ერთი უძველესი დასახლება. ქალაქს ერთ-ერთი ყველაზე ხელსაყრელი ადგილი ეკავა, რაც მის განვითარებას უწყობდა ხელს. 

სიდონი საუკუნეთა განვალობაში მრავალი დამპყრობელის ხელში იყო, ანტიკურ პერიოდში ეს ქალაქი შედიოდა: ასურეთის, ეგვიპტის, საბერძნეთის და რომის სახელმწიფოთა შემადგენლობაში. ახალი წელთაღრიცხვის დასაწყისშივე აქ გავრცელდა ქრისტიანობა. უკვე მოგვიანებით ეს ქალაქი ჯერ არაბების, ხოლო შემდეგ თურქ ოსმალების ხელში მოექცა. 

ძვ. წ. 351 წელს ქალაქში შეიჭრა სპარსეთის იმპერატორი ართახშასა III. უკვე ძვ. წ. 333 წელს, სიდონი გახდა ალექსანდრე მაკედონელის იმპერიის ნაწილი, ქალაქში დაიწყო ელინიზმის პროცესი.

რომის იმპერიის გაძლიერების დროს, ეს დასახლება უკვე იმპერიის შემადგენლობაში შევიდა. ქალაქში მოიჭრა ვერცხლის მონეტები, რომაელებმა აქ ააგეს თეატრები და სხვა მრავალი შენობა. ბიზანტიელთა მმართველობის დროს 551 წელს ამ მხარეში მოხდა დიდი მიწისძვრა, რამაც ქალაქი მნიშვნელოვნად დააზიანა. 636 წელს არაბებმა მოახდინეს სიდონის და მიმდებარე ტერიტორიების დაპყრობა. სიდონი უკვე ჯვაროსნული ლაშქრობების შედეგდ გაერთიანდა ახლად შექმნილი იერუსალიმის სამეფოს შემადგენლობაში. უკვე 1260 წელს ამ ქალაქს მონღოლები იპყრობენ. აქ არსებული მრავალი ისტორიული ძეგლი შემოსევების შედეგად განადგურდა.

XVII საუკუნისთვის ეს დასახლება უკვე ოსმალეთის იმპერიის შემადგენლობაში იყო მოქცეული, ოსმალთა მმრათველობის დროს სიდონი დაწინაურებული ქალაქი გახდა, ის დიდ როლს ასრულებდა ვაჭრობის მხრივ მთელს იმპერიაში. პირველი მსოფლიო ომის დასრულების შემდეგ ლიბანი იქცა საფრანგეთის სამანდატო ტერიტორიად. უკვე მეორე მსოფლიო ომის შემდეგ კი ლიბანი გაერთიანებულ სამეფოს გადაეცა, რამდენიმე წილის შემდეგ ქვეყანამ დამოუკიდებლობა მოიპოვა, სიდონი ახლად შექმნილ ლიბანური სახელმწიფოს ნაწილი გახდა.

## დაძმობილებული ქალაქები 
## რესურსები ინტერნეტში 
* Sidonianews (Sidon News Portal) 
* Lebanon, the Cedars' Land: Sidon
* Destination Lebanon: Sidon 
*  Fondation Audi  (includes a virtual tour of The Soap Museum and other heritage sites in the Old City)
* Sam Houston State University: Nicholas C. J. Pappas: The Inscription on the Sarcophagus of the Phoenician King Eshmunazar 
* Notes on Sidon 
* Sidon excavations 
* watch "Isti'mariyah – windward between Naples and Baghdad"

კატეგორია:ლიბანის ქალაქები
კატეგორია:ფინიკიის ქალაქები
ვარდის ციხე

**ვარდის ციხე** – ციხე ახალქალაქის მუნიციპალიტეტში, ნასოფლარის ტერიტორიაზე. სოფელ ვარევანთან ახლოს, მისგან ორიოდე კილომეტრზე მდებარეობს ნასოფლარი, რომელიც ჯერ კიდევ შემონახულა. შემონახულია ციხის ნანგრევები, გალავანი და ნაეკლეისარი.

დავთრის მიხედვით 1595 წელს იქ 14 კომლს უცხოვრია. „ალასტანალები“ აქ ამოდიდნენ როგორც ჩანს, რადგან იგი ყველაზე მნიშვნელოვანი ციხეა ალასტანის მიდამოებში. ეკლესიის სამხრეთ კედელზე ჯერ კიდევ იკითხება ასოთა ნარჩენები, არადა, ეტყობა, თავის დროზე საკმაოდ დიდი წარწერა ყოფილა.

## ლიტერატურა 
* მ. ბერიძე, ჯავახეთის ძეგლთა მდგომარეობა (სამეცნიერო ექსპედიციის ანგარიში, 1979 წ.). ჯავახეთი. ისტორია და თანამედროვეობა. ახალციხე. 2002წ. გვ. 335-404.

კატეგორია:ახალქალაქის მუნიციპალიტეტის ციხესიმაგრეები
პარონიმები

**პარონიმები** (ბერძ. para „ახლოს, გვერდით, იქვე“ და onyma „სახელი“) — სიტყვები, რომლებსაც სხვადასხვა მნიშვნელობა აქვთ, მაგრამ ერთმანეთს ჰგვანან წარმოთქმით.

## პარონიმების მაგალითები 
* მაისი — დაისი 
* კბენა — რბენა
* იდეალური — იდეალისტური
* კომპლექსი — კომპლექტი
* ვეტერანი - ვეტერინარი
* აღთქმა - აღქმა
* კომპანია — კამპანია
* ნოტი - ნოტა

## ლიტერატურა 
* ალ. ღლონტი (რედ.), „ენათმეცნიერულ ტერმინთა მოკლე ლექსიკონი“, განათლება, 1975, გვ. 129.

კატეგორია:ლექსიკოლოგია
ეშტია

**ეშტია** — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში (ეშტიის ადმინისტრაციული ერთეული; სოფლები: ეშტია, თორია, უჯმანა, ყაურმა). 

ეშტია მდებარეობს ჯავახეთის ზეგანზე, ზღვის დონიდან 1850 მ-ზე, ნინოწმინდიდან 12 კმ-ის დაშორებით. 2014 წლის აღწერით სოფელში არის 1 691 მცხოვრები.
## ისტორია 
ეშტია ისტორიული ჯავახეთის ერთ-ერთი ძველი სოფელია. წყაროებში მოიხსენიება XVI საუკუნიდან, როდესაც ოსმალური ადმინისტრაციული დაყოფით, ის ახალქალაქის ლივის აკშეჰირის ნაჰიეში შედიოდა. „გურჯისტანის ვილაიეთის დიდი დავთარში“ სოფელი ეშთიოს სახელითაა შეტანილი. სერგი ჯიქიის მიხედვით სოფლის თავდაპირველი ქართული სახელი ეშტოი უნდა ყოფილიყო. სოფელში 12 კომლი ცხოვრობდა: გოგიჩა ძამანას ძე, მერაბ, თევდორი, ზარასფა, ყურუ გრიგოლის ძე, ლომკაც ავგაროზის ძე, გოგიჩა სარხოშის ძე და სხვ. მათ მოჰყავდათ ხორბალი, ქერი, ჭვავი, სელის თესლი; ჰქონდათ ბოსტნები; ჰყოლიათ ფუტკარი, ღორი, ცხვარი. სოფელში ყოფილა 3 თვალი წისქვილი და ზეთსახდელი. სოფლის წლიური გადასახადი 21 000 ახჩას შეადგენდა. 

სომხური მოსახლეობა ეშტიაში 1828 წელს გადმოსახლდა სოფელ იქილიდან, მუშიდან (ერზრუმის პროვინცია). 1880-იან წლებში აქ სომხურ-კათოლოკური მრწამსის 125 კომლი ცხოვრობდა. რუსეთის იმპერიის პერიოდის რუკებსა და დოკუმენტებში სოფელი Эштія/Эштиа-ს სახელით მოიხსენიება, თუმცა ადგილობრივები დღეს სომხურ ყაიდაზე „ჰეშტიას“ უწოდებენ. სოფელ ეშტიას უკავშირდება ორი სხვა ტოპონიმი ნინოწმინდის მუნიციპალიტეტში — ეშტიისმთა და ეშტიისწყალი.
## კულტურული მემკვიდრეობა 
სოფელ ეშტიაში დგას კულტურული მემკვიდრეობის ძეგლი — 1850-იან წლებში აშენებული ღვთისმშობლის სახელობის სომხური კათოლიკური რიტის ეკლესია. ეკლესია დარბაზული ტიპისაა, განზიდული ნახევარწრიული აფსიდით. ნაგებია ტუფის ნათალი კვადრებით. სახურავზე დადგმულია ორსართულიანი ფანჩატუროვანი სამრეკლო. საბჭოთა პერიოდში ეკლესიის შენობა სოფლის მეურნეობის მიზნებისთვის გამოიყენება. ამჟამად ტაძარი მოქმედია.

ეშტიის მახლობლად, მთაზე დგას მცირე ზომის საყდარი („გლიო უხტ“, „სურბ-ჰოვანეს“), რომლის კედლებში დაუყოლებიათ გვიანდელი შუა საუკუნეების ქართული საფლავის ქვები. აღმოსავლეთ კედელში ჩადგმულ ქვის ფილაზე შემორჩენილია ჯვრის გამოსახულება და ქართული ასომთავრული წარწერა: „ქრისტე შეიწყალე ჲუნა“. ივანე გვარამაძის ცნობით (1880) ეშტიის სომხური ეკლესიის განახლების დროს მას უნახავს სხვა ქართულწარწერიანი ქვაც წმინდა სტეფანეს მოხსენიებით (არ შემორჩენილა).

ეშტიაში 1998 წლიდან ფუნქციონირებს ადგილობრივი პოეტისა და მხატვრის — ვიქტორ ოვსეფიანის (დ. 1947 — გ. 1997) სახლ-მუზეუმი [ა(ა)იპ ნინოწმინდის მუნიციპალიტეტის კულტურის ცენტრი].

## დემოგრაფია
2014 წლის აღწერის მონაცემებით სოფელში ცხოვრობს 1 691 ადამიანი, ძირითადად კათოლიკური მრწამსის სომხები, რომელთაც ადგილობრივად „მშეცებს“ ან „ფრანგ-მშეცებს“ უწოდებენ (თავდაპირველი საცხოვრისისა და აღმსარებლობის მიხედვით).

## ლიტერატურა 
* ბერიძე მ., ჯავახეთის ძეგლთა მდგომარეობა (სამეცნიერო ექსპედიციის ანგარიში, 1979 წ.), ჯავახეთი. ისტორია და თანამედროვეობა, ახალციხე,  2002. — გვ. 335-404.

## სქოლიო
კატეგორია:ნინოწმინდის მუნიციპალიტეტის სოფლები
ქრისტეფორე გურული

**ქრისტეფორე გურული** — ქართველი მართლმადიდებელი წმინდანი, ხსენების დღე არის ძველი სტილით 16 აგვისტო, ახალი სტილით - 29 აგვისტო.  

## ცხოვრება
წმინდა მოწამე ქრისტეფორე გურულის შესახებ ბიოგრაფიული ცნობები არ მოგვეპოვება. მისი სახელი საქართველოს საეკლესიო კალენდარში XVI საუკუნიდან შემოდის. მის შესახებ მხოლოდ ისაა ცნობილი, რომ საქართველოში მოღვაწეობდა და მოწამეობრივად აღესრულა ქრისტესთვის.

## ლიტერატურა
* „ქართველი წმიდანთა ცხოვრებანი“, თბილისი, 2004 წ.

კატეგორია:XVI საუკუნის ქრისტიანი წმინდანები
კატეგორია:ქართველი წმინდანები
ცეცხლი (საიდუმლო მასალები)

**ცეცხლი** (Fire) — ამერიკული ზებუნებრივი და სამეცნიერო ფანტასტიკის ჟანრის სერიალ *საიდუმლო მასალების* პირველი სეზონის მეთორმეტე ეპიზოდი, რომელიც ეთერში გავიდა 1993 წლის 17 დეკემბერს.

## სიუჟეტი 
ინგლისი. მოხუცი ადამიანი მოულოდნელად ცეცხლში ეხვევა. მიუხედავად მცდელობებისა, იგი ცოცხლად დაიწვა. მალდერი და სკალი იძიებენ ამ საქმეს. აღმოჩნდება, რომ ეს არის ერთ-ერთი ბრიტანელი არისტოკრატების მსგავსი შემთხვევების რიგიდან. დამნაშავეა ვინმე ბობი, რომელსაც საკუთარი თავის ხელოვნურად აალების ნიჭი აქვს. მრავალი გამოძიების შემდეგ ბობს იჭერენ და სპეციალურ კამერაში კეტავენ.

## რესურსები ინტერნეტში
* 
* 

კატეგორია:საიდუმლო მასალების ეპიზოდები (სეზონი 1)
ყველა წმინდანის დღე

**ყველა წმინდანის დღე** – დღე როდესაც მოიხსენიება საქართველოში წამებული ღირსი მამანი და დედანი. აღინიშნება ახ. სტილით 24 დეკემბერს. ქართველ ქრისტიანთა საკმაოდ დიდი ნაწილი ამ დღეს მოხსენებულ წმინდანთა სახელებს ატარებს და მათგან ითხოვს მეოხებას.

ამ დღეს მოიხსენებიან:

**მამაკაცის სახელები:**

*აბელი, აბესალომ, აბუსერ, ავაგი, ავგაროზი, ავთანდილი, ალმასხანი, ამირანი, ამირანდო, ანდუყაფარი, არჯევანი, ასლანი, ასპანი, აფრასიონი, აღბულა, 
*ბაადური, ბადრი, ბაბილა, ბაკური, ბარათა, ბახვა, ბახუტა, ბებური, ბეგლარი, ბედიანი, ბეკო, ბეჟანი, ბერი, ბექა, ქეშქენი, ბეცია, ბირთველი, ბიჭია, ბოცო, 
*გაგა, გარსევანი, გახა, გელა, გემელი, გივი, გოდერძი, გოსტაბაში, გოჩა, გოჯასპირი, გუგუნა, გულბაათი, გურასპი, გურგენი, 
*დარისპანი, დარჩია, დემური, დიასამი, დოლენჯი, დურმიშხანი, 
*ედიშერი, ევდომოსი, ეზრა, ელგუჯა, ერეკლე, 
*ვამეყი, ვამეხი, ვაჟა, ვარაზა, ვარაზვაჩე, ვარამი, ვარდენი ან ვარდანი, ვაჩე, ვახუშტი, ვირშელი, 
*ზაალი, ზაზა, ზაუტა, ზებედე, ზურაბი, 
*თადია, თათე, თარხანი, თაყა, თეიმურაზი, თენგიზი, თორღვა, 
*იაგორი, იაკინთე, იასე, იმედა, იოთამი, იორამი, 
*კახაბერი, კვირია, კიკოლა, 
*ლაშა, ლევანი, ლიპარიტი, ლომინი, ლუხუმი, 
*მალხაზი, მამამზე, მამისა, მამისთვალი, მამუკა, მანუჩარი, მაყა, მახარე, მერაბი, მინდია, მირმანოზი, მურმანი, მურზაყანი, 
*ნავროზი, ნარიმანი, ნინია, ნოდარი, ნოშრევანი, ნუგზარი, 
*ოთარი, ომანი, ონისიმე, ოსე, ოტია, ოქროპირი, 
*პაატა, პაპალა, პაპუნა, 
*ჟამუტა,
*რამაზი, რამინი, რატი, როინი, რომანი, როსები, როსტვანი, როსტომი, 
*სავამი, სავლე, სარგისი, სარდიონი, სარიდანი, საურმაგი, სესე, სეხნია, სიაოში, სიდამონი, სულა, სულმამა, სულხანი, სუმბატი, 
*ტარიელი, ტეტია, უფლისა, უშანგი, 
*ფარემუზა, ფარნაოზი, ფარსადანი, ფეშანგი, ფირანი, ფიროზი, ფოცხვერი, ფრიდონი, 
*ქავთარი, ქართლოსი, ქვაბული, ქველი, ქობული, ქუცნა, 
*ღვთისავარი, ღუღუნი, 
*ყარამანი, ყაფლანი, ყაყიტა, ყვარყვარე, 
*შაბურ, შადიმანი, შამადავლე, შანშე, შერმაზანი, შერგილი, შერმადინი, შიაოში, შოთა, შოშიტა, 
*ცისკარა, ცოტნე, 
*წათე, 
*ხარება, ხახუტა, ხოსიტა, 
*ჭოლა, 
*ჯაბა, ჯავახი.

**ქალის სახელები:**

*აგრაფინა, ანუკა, ასკილა, ასმათი, ასპიროზი, 
*ბორენა, 
*გვანცა, გუგულა, გულვარდისა, გულისა, გულნაზი, გულნარა, გულქანა, გულჯავარი, 
*დარეჯანი, დესპინე, 
*ესმა, 
*ვარსკვლავისა, 
*ზეინაბი, 
*თათია, თამთა, თეონა, თინათინი, თმაგიშერა, თუთა, თუთია, 
*კესარია, კრავაი, 
*ლამაზა, ლამარა, ლელა, ლერწმისა, 
*მაგდანი, მაია, მაკა, მანანა, მარგალიტა, მარეხი, მზეთვალა, მზექალა, მზეხა, მზისთანადარი, მნათობი, მნათობისა, მონავარდისა, 
*ნადია, ნარგიზი, ნესტანი, 
*პირიმთვარისა, პირიმზე, 
*როდამი, რუსუდანი, 
*საგდუხტა, 
*ტერეზია, 
*უმანკო, 
*ფატმანი, ფაქიზო, ფაცია, 
*ქაბატო, ქალია, ქურციკი, 
*ცაცო, ცისკარა, ციცინო, 
*ხათუთა, ხვარამზე, ხვაშაქი, ხორეშანი.

## ლიტერატურა
*„ქართველ წმიდანთა ცხოვრებანი“, თბილისი, 2004 წ.
*„საქართველოს ეკლესიის კალენდარი“, 2004 წ.

კატეგორია:წმინდანები
კატეგორია:ქრისტიანული დღესასწაულები
ქრისტოდულე ფილოსოფოსი

** ქრისტოდულე ფილოსოფოსი** – ქართველი მართლმადიდებელი წმინდანი, ხსენების დღე არის ძველი სტილით 18 აგვისტო, ახალი სტილით - 31 აგვისტო.  

## ცხოვრება
ღირსი მამა ქრისტოდულე ფილოსოფოსი XII საუკუნის იმ წმინდა მამათა რიცხვს მიეკუთვნება, რომელთა ცხოვრებამ და მოღვაწეობამ წარუშლელი კვალი დატოვა ეკლესიისა და ერის ისტორიაში.

ცნობილი საეკლესიო მწერლისა და ფილოსოფოსის, არსენ ვაჩეს ძის „დოგმატიკონში“ გვხვდება ერთი ანტიმაჰმადიანური საპოლემიკო თხზულება, რომელსაც ასეთი სათაური აქვს: „ჴსენებაჲ სიტყვისგებისაჲ და სასჯელისაჲ სჯულისათჳს ქრისტიანეთაჲსა და სარკინოზთა“. აქ მოთხრობილ ამბავს ავსებს იოანე ბატონიშვილის „კალმასობა“, რომელშიც გვაქვს ცნობები „მამისა ქრისტოდულე ოსად წოდებულისათჳს“.

ამ ცნობების მიხედვით, მამა ქრისტოდულე იყო მონაზონი, წარჩინებულთაგან და კეთილშობილთა ძირთაგან აღმოსრული. ქრიტოდულე ფილოსოფოსი ყოფილა, წმინდა წერილში ღრმად ჩახედული, არაბულ და სპარსულ ენებში განსწავლული და ყურანის მცოდნე.

როცა საქართველოში სპარსთა ხელმწიფე იამამე შემოიჭრა, თბილისში იგი უომრად შემოუშვეს, რისთვისაც უსჯულო მეფე მათ კეთილად მოექცა და „მრავალთა მიანიჭა საბოძვარნი“.

ერთხელ იამამემ შეკრიბა ქართველნი და სარკინოზნი. მათ შორის იყო ქართველი ბერი ქრისტოდულეც. მასა და სარკინოზებს შორის ამ კრებაზე პაექრობა გაიმართა. ბერს შეეკამათა ჯერ თვით იამამე ხელმწიფე, რომელიც ძლეულ იქნა, შემდეგ მას შეენაცვლა ვინმე მოგვი, ვარსკვლავთმრიცხველი. ისიც რომ ვერას გახდა, მოუწოდეს „კაცსა ვისმე მოძღუარსა და სიტყჳს მეცნიერად საგონებელსა“, რომელიც თითქოს უფრო მომზადებული იყო საპაექროდ. კამათი წარმოებდა შემდეგი საკითხების ირგვლივ: აზრი და მნიშვნელობა ქრისტიანთა ბერმონაზვნობისა; იესო ქრისტეს ღვთაება და განხორციელება; არის თუ არა მუჰამედი ჭეშმარიტი წინასწარმეტყველი. ბერს თავისი არგუმენტები მოჰყავდა როგორც საღვთო წერილიდან, ისე ყურანიდან. მან სძლია მეტოქეებს, რომელნიც „შეკდიმებულ და სირცხვილეულ“ დარჩნენ.

მიტროპოლიტი ტიმოთე გაბაშვილი თავის „მიმოსვლაში“ აღწერს ათონის მთაზე მოგზაურობას, მოიხსენიებს იქ მოღვაწე მამებს და წერს: 

სავარაუდოა, რომ საქართველოში მოღვაწე ბერი შემდგომ ათონს გაემგზავრა, ქართველთა მონასტერში და აღესრულა კუნძულ პატმოსზე.

## ლიტერატურა
* „ქართველი წმიდანთა ცხოვრებანი“, თბილისი, 2004 წ.

კატეგორია:XII საუკუნის ქრისტიანი წმინდანები
კატეგორია:ქართველი წმინდანები
გიორგი ყარყარაშვილი

**გიორგი (გია) ყარყარაშვილი** (დ. 31 ოქტომბერი, 1966, თბილისი) — ქართველი პოლიტიკოსი, თადარიგის გენერალ-მაიორი. იყო საბჭოთა კავშირის არმიის კაპიტანი ( 1987 -1989), საქართველოს ეროვნული გვარდიის სარდალი (1992 - 1993), აფხაზეთის ჯარების სარდალი (1993), საქართველოს თავდაცვის მინისტრი (1993 - 1994).

## ბიოგრაფია
1987 წელს დაამთავრა თბილისის საარტილერიო სასწავლებელი. მონაწილეობდა საქართველოს სამოქალაქო და აფხაზეთის ომებში (1992-1993). 1994-1995 წლებში იყო რუსეთის გენერალური შტაბის სამხედრო აკადემიის მსმენელი. 1995 წელს, მოსკოვში თავდასხმის შედეგად დაინვალიდდა. ასევე იყო საქართველოს პარლამენტის ორი მოწვევის წევრი 1999, 2008. 1999-2004 წლებში იყო საქართველოს მე-5 მოწვევის პარლამენტის წევრი (თბილისის ისნის მაჟორიტარი), საარჩევნო ბლოკი საინიციატივო ჯგუფი. 2004-2005 წლებში — საქართველოს მე-6 მოწვევის პარლამენტის წევრი (თბილისის ისნის მაჟორიტარი), საარჩევნო ბლოკი „ახალი საქართველოსთვის“. ამჟამად არის ვეტერანთა სამოქალაქო კავშირი „საქართველოს ლეგიონის“ თავმჯდომარე. ავტორია წიგნების „ეს ჩვენი სამშობლო იწვის“ (2009) და „სამშობლოს ამარა“ (2025).https://www.karkarashvilibooks.com/

## წიგნები 
2009 წელს გამოიცა გიორგი ყარყარაშვილის წიგნი „ეს ჩვენი სამშობლო იწვის“, რომელშიც ავტორმა სამხედრო და პოლიტიკური ანალიზის საფუძველზე საქართველოს ხელისუფლება 2008 წლის ომის არასწორ მართვაში დაადანაშაულა.

2025 წელს გიორგი ყარყარაშვილმა გამოაქვეყნა ვრცელი ავტობიოგრაფიული, მხატვრულ-დოკუმენტური ნაწარმოების ორტომეულის პირველი წიგნი „სამშობლოს ამარა“, რომელიც მოგვითხრობს საბჭოთა კავშირის დაშლაზე, საქართველოს ეროვნულ მოძრაობაზე, სამოქალაქო ომზე, სამაჩაბლოსა და აფხაზეთის კონფლიქტებზე, მათ შორის, 1992 წელს გაგრის დაცემაზე. გიორგი ყარყარაშვილი მკითხველს უნიკალურ რეტროსპექტივასსთავაზობს, როგორც იმდროინდელი სამხედრო-პოლიტიკური პროცესების უშუალო მონაწილე და ერთ-ერთი საკვანძო ფიგურა.

ნაწარმოები გამოირჩევა ემოციური თხრობით, დეტალური ანალიზითა და პირადი გამოცდილების საფუძველზე, ფაქტებზე დაყრდნობით მოყოლილი ამბების სიმძაფრით. ავტორი განიხილავს არა მხოლოდ სამხედრო საკითხებს, არამედ იმ სოციალურ და პოლიტიკურ ფონსაც, რომელიც ამ კონფლიქტების საფუძველი იყო.

მეორე ტომში, რომლის გამოშვებაც 2026 წელს იგეგმება, მიმოხილულია აფხაზეთის ომის შემდგომი პერიოდი და 2000-იანი წლების მნიშვნელოვანი პოლიტიკური მოვლენები. 

* https://www.karkarashvilibooks.com/ 

## ლიტერატურა
*

## რესურსები ინტერნეტში
## სქოლიო 
კატეგორია:ქართველი გენერალ-მაიორები
კატეგორია:საქართველოს თავდაცვის მინისტრები
კატეგორია:დაბადებული 31 ოქტომბერი
კატეგორია:დაბადებული 1966
კატეგორია:აფხაზეთის ომის მონაწილეები
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:თბილისში დაბადებულები
გიორგი
კატეგორია:ცოცხალი ადამიანები
მრავალფუნქციური საბრძოლო თვითმფრინავი

[thumb|right|[როიალ ეარ ფორსის Panavia Tornado-ები, მრავალფუნქციური საბრძოლო თვითმფრინავები, რომელთაგანაც მომდინარეობს ამ ტერმინის ისტორია.]]

**მრავალფუნქციური საბრძოლო თვითმფრინავი** — თვითმფრინავი, რომლის გამოყენებაც შესაძლებელია როგორც გამანადგურებლად, ასევე მოიერიშედ. 

მრავალფუნქციური გამანადგურებელი განსხვავდება გამანადგურებელ-ბომბდამშენისგან იმით, რომ იგი დაპროექტებულია საჰაერო ბრძოლისა და სახმელეთო შეტევის ამოცანების ზედმიწევნით შესრულებისათვის, გამანადგურებელ-ბომბდამშენი კი უბრალოდ ტიპური გამანადგურებელია, რომელსაც შეუძლია ბომბების ჩამოყრაც.

## ტერმინის ისტორია 
მრავალფუნქციური საბრძოლო თვითმფრინავი იყო სახელწოდება მრავალეროვანი ევროპული 1968 წლის პროექტისა, რონლის შედეგადაც შეიქმნა თვითმფრინავი Panavia Tornado. განვითარების სტადიაზე ხანდახან პროექტს მრავალფუნქციურ თვითმფრინავსაც(ინგლ. Multi-Role Aircraft (MRA)} უწოდებდნენ. 

## მაგალითები 
[thumb|right|[F/A-18 Super Hornet]]
[thumb|right|[JAS 39 Gripen]]

[thumb|right|[Eurofighter Typhoon]]
[thumb|[სუ-30MKI]]
[thumb|right|[F-35 Lightning II]]

ქვემოთ მოყვანილია მრავალფუნქციური საბრძოლო თვითმფრინავების მაგალითები იმ ქვეყნების მიხედვით, სადაც ისინი შეიქმნა.

## იხილეთ აგრეთვე
*მოიერიშე თვითმფრინავი
*გამანადგურებელ-გადამტაცი
*გამანადგურებელ-ბომბდამშენი

## სქოლიო 
კატეგორია:საბრძოლო თვითმფრინავები
ზღვის მიღმა (საიდუმლო მასალები)

**ზღვის მიღმა** (Beyond the Sea) — ამერიკული ზებუნებრივი და სამეცნიერო ფანტასტიკის ჟანრის სერიალ *საიდუმლო მასალების* პირველი სეზონის მეცამეტე ეპიზოდი, რომელიც ეთერში გავიდა 1994 წლის  7 იანვარს.

## სიუჟეტი 
ამ სერიალის მოვლენები დანა სკალის მამის ირგვლივ ტრიალებს. მას შემდეგ, რაც მშობლები საშობაო ვიზიტის შემდეგ შინ მიდიან, დანა იძინებს სავარძელში, შემდეგ კი იღვიძებს და ხედავს მამას. იგი მას რაღაცას ეუბნება. ამ დროს რეკავს ტელეფონი და მამა ქრება. ყურმილში დედის ხმა ისმის. იგი ამცნობს დანას, რომ მამამისი 1 საათის წინ გარდაიცვალა გულის შეტევით. დანას მამასთან დაკავშირებულ ამ ეპიზოდში აღწერილი სხვა მოვლენები ასევე უკავშირდება ლუთერ ლი ბოგს, პატიმარს, რომელსაც ხილვები აქვს და შეუძლია მალდერს დაეხმაროს რამდენიმე ადამიანის გატაცების გამოძიებაში. ერთ-ერთი ვიზიტისას იგი უმღერის დანას ცნობილ სიმღერას ”Beyond the Sea”, რომელსაც მას მამა უმღეროდა.

## რესურსები ინტერნეტში
* 
* 

კატეგორია:საიდუმლო მასალების ეპიზოდები (სეზონი 1)
ხორენია

**ხორენია** — სოფელი საქართველოში, ახალქალაქის მუნიციპალიტეტში, ხოსპიოს თემში.

მდებარეობს ახალქალაქის პლატოზე, მდინარე ფარავნის მარჯვენა ნაპირას. ზღვის დონიდან 1750 მ, ახალქალაქიდან 10 კმ. ამ სახელით ორი სოფელია ცნობილი: დიდი და პატარა ხორენია. მათ ერთმანეთისგან მდინარე ფარავანი ჰყოფს. ადმინისტრაციულად პატარა ხორენია ნინოწმინდის მუნიციპალიტეტის შემადგენლობაშია.

## დემოგრაფია
2014 წლის აღწერის მონაცემებით სოფელში ცხოვრობს 504 ადამიანი.

## ისტორია
სახელწოდების თავდაპირველი ფორმა არის ხორანია და არა ხორენია, თუმცა ეს უკანასკნელი ფორმა გაჩნდა XIX საუკუნეში და დამკვიდრდა. სოფელში არის ორი ეკლესია, რომელიც შემდეგ სომხურად გადაუკეთებიათ. ეკლესიას შემორჩენილი აქვს წარწერები. ეკლესიას ოთხი წარწერა ჰქონია 1896 წელს, როდესაც ივანე როსტომაშვილს უმოგზაურია იქ. ყველაზე მთავარი წარწერა მოთავსებული ყოფილა სახურავზე. ეტყობა მოგვიანებით აიტანეს იგი იქ. შემდეგ, როდესაც ექვთიმე თაყაიშვილმა მოიარა ჯავახეთი, წარწერა ვეღარ ნახა, რადგან სახურავი გადაეგდოთ უკვე. მეორე ქართული ეკლესია მცირე ზომისაა. წარწერები ძალითაა წაშლილი.

## ლიტერატურა 
** მ. ბერიძე,* ჯავახეთის ძეგლთა მდგომარეობა (სამეცნიერო ექსპედიციის ანგარიში, 1979 წ.). ჯავახეთი. ისტორია და თანამედროვეობა. გვ. 335-404, ახალციხე, 2002 

## რესურსები ინტერნეტში
*ხორენია – ერთი სოფელი, ერთი და იმავე პრობლემებით და ორი სახელით გაზეთი „სამხრეთის კარიბჭე“

## სქოლიო
კატეგორია:ახალქალაქის მუნიციპალიტეტის სოფლები
აღმოსავლეთ აფრიკის თანამეგობრობა

**აღმოსავლეთ აფრიკის თანამეგობრობა** (ინგლ. **East African Community**, **EAC**) — მთავრობათშორისი ორგანიზაცია, რომელიც ხუთ აღმოსავლეთ აფრიკის ქვეყანას ბურუნდის, კენიას, რუანდას, ტანზანიასა და უგანდას მოიცავს. თანამეგობრობა თავდაპირველად დაარსდა 1967 წელს, დაიშალა 1977 წელს და ოფიციალურად აღდგა 2000 წლის 7 ივლისს. 2008 წელს სამხრეთ აფრიკის განვითარების თანამეგობრობასა (SADC) და აღმოსავლეთ და სამხრეთ აფრიკის საერთო ბაზართან (COMESA) მოლაპარაკებების შემდეგ აღმ. აფრიკის თანამეგობრობა დათანხმდა ამ სამი ორგანიზაციის წევრ ქვეყნებთან თავისუფალი სავაჭრო ზონის შექმნას. შესაბამისად, ეს ორგანიზაცია აფრიკის ეკონომიკური თანამეგობრობის ერთ-ერთი პილასტრია.

აღმ. აფრიკის თანამეგობრობა ერთ-ერთი წინაპირობაა აღმოსავლეთ აფრიკის ფედერაციის შექმნისთვის, რაც ხუთი წევრის ერთ სახელმწიფოდ გაერთიანებას ითვალისწინებს. 2010 წელს აათ-ში ძალაში შევიდა საერთო ბაზარი საქონლის, მუშახელისა და კაპიტალის მოძრაობაზე რეგიონის ფარგლებში. ეს ნაბიჯი 2012 წლისთვის საერთო ვალუტის, ხოლო 2015 წლისთვის სრული პოლიტიკური ფედერაციის შექმნას ითვალისწინებს.

## წევრები 
*  (2001)
*  (2001)
*  (2001)
*  (2007)
*  (2007)

აღმოსავლეთ აფრიკის რეგიონი 1,8 მილიონ კვ. კმ. ფართობს მოიცავს 132 მილიონი მცხოვრებით (2009 წლის ივლისის მონაცემებით) და მნიშვნელოვანი ბუნებრივი რესურსები გააჩნია. დამოუკიდებლობის მიღწევის შემდეგ ტანზანიას შედარებით მშვიდობიანი ისტორია ჰქონდა, განსხვავებით თანამეგობრობის დანარჩენი წევრებისგან. ამჟამად აღმოსავლეთ აფრიკა მიისწრაფვის სტაბილურობისა და განვითარების შენარჩუნებისკენ, მიუხედავად მეზობელ ქვეყნებში (კონგოს დემოკრატიული რესპუბლიკა, სომალი და სამხრეთი სუდანი) მიმდინარე კონფლიქტებისა. აღმოსავლეთ აფრიკის ყველაზე გავრცელებული ენებია სუაჰილი, ინგლისური, კირუნდი და კინიარუანდა, თუმცა ფრანგულიც ასევე მიღებული ენაა ბურუნდისა და რუანდაში.

## სქოლიო 
კატეგორია:აღმოსავლეთი აფრიკა
კატეგორია:სამთავრობათშორისი ორგანიზაციები
კატეგორია:აფრიკის კავშირი
კატეგორია:ორგანიზაციები ანბანის მიხედვით
იერიქონი

**იერიქონი** () — ქალაქი პალესტინაში, იერიქონის მუჰაფაზას ადმინისტრაციული ცენტრი. მდებარეობს მდინარე იორდანეს დასავლეთ სანაპიროზე. მოსახლეობა 20 000 კაცი, ძირითადად პალესტინელები. იერიქონი მდებარეობს მკვდარი ზღვის ჩრდილოეთით, ქალაქიდან ზღვამდე მანძილი არის 16 კილომეტრი, იერიქონი ზღვის დონეზე დაბლა მდებარეობს. ეს ქალაქი ასევე ითვლება მსოფლიოში ერთ-ერთ პირველ დასახლებულ ადგილად, რომელმაც დღემდე მოაღწია.

ქალაქიდან ჩრდილო-აღმოსავლეთით, 30 კილომეტრში მდებარეობს იერუსალიმი.

## ისტორია 
იერიქონი ბიბლიაში საკმაოდ ხშირად არის ნახსენები.

ქალაქში ჩატარებული არქეოლოგიური გათხრების შედეგად დადგინდა რომ, აქ მოსახლეობა ჯერ კიდევ ჩვენს ერამდე 9000 წლის წინ ცხოვრობდა. ამ ტერიტორიაზე მუდმივი დასახლება უკვე 8000 - 7000 წლის წინ ჩნდება. არქეოლოგიური მტკიცებულებები მიუთითებს რომ შუა ბრინჯაოს ხანაში, ქალაქის გალავანი მკვეთრად გაფართოებული და გაძლიერებული იყო. იერიქონი დროთა განმავლობაში სხვადასხვა იმპერიის შემადგენლობაში მოიექცა, ამ მიდამოებს ჯერ ასურეთი, ხოლო შემდეგ სპარსეთის იმპერია აკონტროლებდა. ალექსანდრე მაკედონელის ლაშქრობების შემდეგ, იერიქონი შევიდა მაკედონიის იმპერიის შემადგენლობაში, აქ გავრცელდა ელინიზმი.

## დაძმობილებული ქალაქები 
*  პიზა, იტალია *(2000 წლიდან)*
*  ლიონი, საფრანგეთი
*  კალიპატრია, კალიფორნია აშშ
*  იასი, რუმინეთი
*  ლერდალი, ნორვეგია *(1998 წლიდან)*

## სქოლიო 
კატეგორია:პალესტინის ქალაქები
სიენფუეგოსი

**სიენფუეგოსი** () — ქალაქი და მუნიციპალიტეტი  კუბაში.  სიენფუეგოსის პროვინციის ადმინისტრაციული ცენტრი. მდებარეობს კარიბის ზღვის სანაპიროზე. ჰავანიდან სამხრეთ-აღმოსავლეთით 250 კმ-ზე. მოსახლეობა 163 824 კაცი. 

ქალაქი დააარსეს ფრანგმა ემიგრანტებმა 1819 წელს და უწოდეს ფერნანდო-დე-ხაგუა. ახლანდელი სახელწოდება მიიღო 1880 წელს. 

თანამედროვე  სიენფუეგოსი მსხვილი საზღვაო პორტი და შაქრის, თანმბაქოს და ყავის სავაჭრო პუნქტია. 

2005 წელს ქალაქის ისტორიული ცენტრი შეიტანეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
*მსოფლიო მემკვიდრეობის ძეგლების სია ამერიკაში
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Podcast Radio Ciudad del Mar
*Hotel Cienfuegos 
*Guide of Cienfuegos 
*Hotel Palacio Azul 

კატეგორია:მსოფლიო მემკვიდრეობის ძეგლები კუბაში
კატეგორია:კუბის ქალაქები
ნინუა

საკუთარი სახელი **ნინუა** შეიძლება აღნიშნავდეს ერთ-ერთ შემდეგ პიროვნებას:

* ალეკო ნინუა — რეჟისორი, მსახიობი
* გაბრიელ ნინუა — ინჟინერი, პედაგოგი 
* ვახტანგ ნინუა — მსახიობი
* თამაზ ნინუა — უშიშროების გენერალ-მაიორი
* თემურ ნინუა — მხატვარი
* ივანე ნინუა — მსახიობი
* ნიკა ნინუა — ფეხბურთელი
* ოლღა ნინუა-ცაგურია — საოპერო მომღერალი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
აუქშტაიტიის ეროვნული პარკი

**აუქშტაიტია** () — ეროვნული პარკი ლიეტუვის ჩრდილო-აღმოსავლეთით, დედაქალაქ ვილნიუსიდან 100 კილომეტრის დაშორებით. ეს არის ლიეტუვის პირველი ეროვნული პარკი, რომელიც 1974 წელს დაარსდა. თავდაპირველად ამ ტერიტორიას ერქვა ლიტვის სსრ-ს ეროვნული პარკი. 1991 წელს ქვეყანაში დამატებით შეიქმნა, კიდევ ოთხი ეროვნული პარკი. ლიეტუვის ყველა ეროვნულ პარკს დაერქვა თავისი ერთნიკური რეგიონის სახელი, სწორედ ამიტომ ამ ტერიტორიას სახელად ეწოდა აუქშტაიტიას ეროვნული პარკი. 

პარკის ფართობი შეადგენს 405,7 კმ²-ს. ტერიტორიის დაახლოებით 50% შედის იგნალინის რაიონის შემადგენლობაში. პარკის 25% კი შედის უტენის და შვენჩიონის რეგიონებში. ტერიტორიის 2,1% მკაცრად დაცულია. ამ ზონაში შესვლა, მხოლოდ პარკის თანამშრომელთან ერთად შეიძლება. პარკის ეკოსისტემა საკმაოდ მრავალფეროვანია, ეროვნული პარკის 70 პროცენტი ტყეებს უკავია, აქ არის ფიჭვის ტყეები, ზოგიერთი ფიჭვის ასაკი 200 წელსაც აღწევს. 

ლიეტუვის წითელ წიგნში შეტანილია, აქ არსებული: 64 სახეობის მცენარე, 8 სახეობის სოკო, 48 სახეობის ფრინველი. პარკი ცნობილია თავისი ბიომრავაფეროვნებით - ლიეტუვაში არსებული მცენარეთა ჯიშების უმრავლესობის ნახვა აქ შესაძლებელია, ეროვნულ პარკს ლიეტუვის ტერიტორიის მხოლოდ 1% უკავია.

## ბუნება 
[[ლადაკანისის ბორცვი|thumb|left]]

პარკი საკამოდ მდიდარია ჰიდროგრაფიული ქსელით. აქ საკმაოდ ბლომად არის ტბები და მდინარეები. ტბების უმრავლესობა ერთმანეთს მდინარეების მეშვეობით უკავშირდება. პარკის ყველაზე დიდი ტბაა კრეტუონასი (8.29 კმ²). აქ მდებარეობს ლიეტუვის ყველაზე ღრმა ტბა ტაურაგნასი (60.5 მ). აუქშტატის ეროვნულ პარკში არის 14 ტბა, რომლის ფართობი აღემატება 1 კმ²-ს. 6 ტბა რომლის ფართობი მერყეობს 0.5 დან 1 კმ²-მდე, 35 ტბა რომლის ფართობი 50 დან 5 ჰექტარამდეა. დანარჩენი ტბების ფართობი 5 ჰექტარზე ნაკლებია. 

აქ არსებული მდინარეების სიგრძე საკამოდ მცირეა, პარკის ყველაზე დიდი მდინარეა ჟეიმიენა, რომელიც ამ ტერიტორიაზე მხოლოს 22 კილოემტრს გადის, (ჟეიმიენას სიგრძეა 144 კილომეტრი). აქ არსებული ყველა მდინარე და ტბა, მიეკუთვნება მდინარე ჟეიმიენას აუზს.

## სოფელი 
პარკში არის 116 სოფელი, სადაც ცხოვრობს დაახლოებით 2300 ადამიანი. აქ არსებული სოფელი პირველად XIV საუკუნეში მოიხსენიება. ყველაზე ცნობილი სოფელი არის პალაუსე, აქ ცხოვრობს პარკის ადმინისტრაცია. აქ მდებარეობს ეკლესია, რომელიც 1750 წელს აიგო, ეს ეკლესია დღემდე ლიეტუვაში ყველაზე ძველად ითვლება, რომელიც ხით არის აგებული. სტრიპეიკა არის პარკის ყველაზე ძველი სოფლელი, აქ მდებარეობს მუზეუმი. გინუჩიაი არის აუქშტაიტიას ეროვნული პარკის კიდევ ერთი ცნობილი სოფელი, ეს დასახლება XIX საუკუნეში შეიქმნა, ამ ადგილს პარკში ტურისტული მიზნებისთვის დიდი დანიშნულება აკისრია.

## რესურსები ინტერნეტში 
* ოფიციალური საიტი 
* Сайт деревни Палуше 

კატეგორია:ლიეტუვის ეროვნული პარკები
კატეგორია:ლიეტუვის გეოგრაფია
კატეგორია:1974 წელს დაარსებული დაცული ტერიტორიები
ჟემაიტიის ეროვნული პარკი

**ჟემაიტიის ეროვნული პარკი** () — ეროვნული პარკი ლიეტუვაში. მდებარეობს ჟემაიტიის ზეგანზე, ბალტიის ზღვიდან 45 კმ-ში. დაარსდა 1991 წელს. ფართობი 217.20 კმ². ტერიტორიის 7% ტბებს უკავია, აქ არის 26 ტბა და რამდენიმე მდინარე. ტბებიდან უდიდესია პლატელიაის ტბა (ფართობი 12,05 კმ², სიღრმე 47 მ). ეროვნული პარკის უდიდესი დასახლებაა პლატელიაი, 1100 მცხოვრებით, რომელიც მდებარეობს სწორედ პარკის უდიდესი ტბის სანაპირო ზოლში. პლატელიაიში არის ჟემიტიის ეროვნული პარკის ადმინისტრაცია, რომელიც მნიშვნელოვანია ტურისტული თვალსაზრისით.

## რესურსები ინტერნეტში
* ოფიციალური საიტი 

კატეგორია:ლიეტუვის ეროვნული პარკები
კატეგორია:1991 წელს დაარსებული დაცული ტერიტორიები
ტრაკაის ისტორიული ეროვნული პარკი

**ტრაკაის ისტორიული ეროვნული პარკი** მდებარეობს ლიეტუვის სამხრეთ-აღმოსავლეთ ნაწილში. ეს პარკი შეიქმნა 1992 წელს და ის მოიცავს ისტორიულ ქალაქ ტრაკაის, ეროვნული პარკიდან 25 კილომეტრში მდებარეობს ქვეყნის დედაქალაქი ვილნიუსი. ეროვნული პარკის ფართობი შეადგენს 82 კვადრატულ კილომეტრს, ტერიტორიის დიდი ნაწილი უკავია ტყეებს აქ არის საკმაოდ ბევრი ტბა. ტრაკაი არის ევროპაში ერთადერთი ისტორიული ეროვნული პარკი.

## რესურსები ინტერნეტში 
* ოფიციალური საიტი 
* Tourism.lt 

კატეგორია:ლიეტუვის ეროვნული პარკები
კატეგორია:1992 წელს დაარსებული დაცული ტერიტორიები
ძუკიის ეროვნული პარკი

**ძუკია** — ეროვნული პარკილიეტუვის სამხრეთით, ძუკიას ეთნოგრაფიულ რეგიონში. ამ ტერიტორიაზე ეროვნული პარკი შეიქმნა 1991 წელს და მისი ძირითადი დანიშნულებაა შეინარჩუნოს აქ არსებული ფიჭვის ტყის უნიკალური საფარი. პარკს უკავია 550 კმ² ტერიტორია და მისი საზღვარი მიუყვება მდინარე ნემანის სანაპირო ზოლს. ეროვნული პარკის ტერიტორიის დაახლოებით 95% მდებარეობს ვარენის რაიონში, ტერიტორიის 4% შედის ალიტუსის რაიონში, ხოლო 1% ლაზდიიაის რაიონში. ეროვნული პარკის ადმინისტრაცია მდებარეობს დასახალება მარცინკონისეში, აქ არსებული სხვა მნიშვნელოვანი დასახლებებიდან აღსანიშნავია მიარკინე. 

პარკში საკმაოდ ბევრი მდინარე მიედინება, მდინარე ნემანის გარდა აღსანიშნავია: ულა და მერკისი. აქ კლიმატი კონტინენტურია. 

პარკში დასაქმებულია 200 ადამიანი, ეს ტერიტორია დაყოფილია 10 ტყის რაიონად.

## რესურსები ინტერნეტში 
* ძუკიას ეროვნული პარკი
* BirdLife IBA Factsheet 
* Dzukija National Park on Litauen Netz

კატეგორია:ლიეტუვის ეროვნული პარკები
კატეგორია:1991 წელს დაარსებული დაცული ტერიტორიები
კურშის ცელას ეროვნული პარკი

**კურშის ცელა** არის ლიეტუვის ხუთი ეროვნული პარკიდან ერთ-ერთი. იგი შეიქმნა 1991 წელს, რათა დავიცვას კურშის ცელაზე და კურშის ყურეში არსებული უნიკალური ეკოსისტემა. ამ ტერიტორიის ფართობი შეადგენს 26.474 კვადრატულ კილომეტრს. ეროვნულ პარკში მდებარეობს ქალაქი კლაიპედა.

ეს ტერიტორია იუნესკოს მიერ მსოფლიო მემკვიდრეობად არის აღიარებული.

## რესურსები ინტერნეტში 
*პარკის ოფიციალური საიტი 

კატეგორია:ლიეტუვის ეროვნული პარკები
კატეგორია:1991 წელს დაარსებული დაცული ტერიტორიები
Pictures at an Exhibition (ალბომი)

***Pictures at an Exhibition*** — ინგლისური პროგრესული როკ-ჯგუფ Emerson, Lake & Palmer-ის საკონცერტო ალბომი, გამოცემული 1971 და განახლებული სახით გამოშვებული 2001 წელს. ორიგინალური ალბომი ჩაწერილია ნიუკასტლში (ინგლისი).

კონცერტზე შესრულდა მოდესტ მუსორგსკის ცნობილი ნაწარმოების „სურათები გამოფენაზე“ (1874) როკ-ინტერპრეტაცია. გარდა ამისა, ალბომზე ჟღერს ჯგუფის საკუთარი კომპოზიციებიც და პეტრე ჩაიკოვსკის „მაკნატუნას“ ინტერპრეტაცია „Nutrocker“.

კომპოზიციების საკონცერტო შესრულების ამსახველი ვიდეო გამოჩნდა 1973 წელს. მოგვიანებით იგივე ვიდეო გამოვიდა 2000 წელს, DVD-ზე.

## სიმღერების სია 
 სტუდიური ვერსია, ჩაწერილი 1993 წელს, გამოვიდა ბოქს-სეტის *The Return of the Manticore* შემადგენლობაში და 1994 წლის ალბომის *In the Hot Seat* რამდენიმე გამოცემაში.

*ეს დისკი ჩაწერილია თეატრში Lyceum (ლონდონი), 1970 წლის დეკემბერში.

## სქოლიო 
კატეგორია:Emerson, Lake & Palmer-ის საკონცერტო ალბომები
კატეგორია:1972 წლის საკონცერტო ალბომები
კატეგორია:კონცეპტუალური ალბომები
კატეგორია:Island Records-ის საკონცერტო ალბომები
კატეგორია:Universal-ის დელუქს-გამოცემები
საიდუმლო მასალები (სეზონი 9)

სამეცნიერო ფანტასტიკური ტელესერიალ „საიდუმლო მასალების“ მეცხრე სეზონი აშშ-ს ტელეეთერში პირველად 2001 წლის 11 ნოემბერს გავიდა და 2002 წლის 19 მაისს დასრულდა. იგი 20 ეპიზოდისგან შედგება.

სერიალის ეპიზოდების ამბები მიმდინარეობს მერვე სეზონის უკანასკნელ ეპიზოდში „არსებობა“ დატრიალებული მოვლენების შემდეგ. კრიტიკოსებმა მეცხრე სეზონს არაერთგვაროვანი შეფასებები მისცეს - ძირითადად, იმის გამო, რომ დევიდ დუხოვნი თითქმის არ ჩანდა. მიუხედავად ამისა, ანაბეთ გიშისა და რობერტ პატრიკის მიერ განსახიერებულ მონიკა რეისისა და ჯონ დოგეტის პერსონაჟები სერიალის მოყვარულების მხრიდან დიდ მოწონებას იმსახურებდნენ. ამ სეზონში უფრო აქტუალური გახდა უოლტერ სკინერიც (მიტჩ პილეჯი). თუმცა, როგორც უწინ, ყურადღება დაეთმო დანა სკალის პერსონაჟსაც, ახლა უკვე - მის შვილ უილიამთან ერთად. ხოლო სეზონის ძირითადი თემაა ე.წ. ’სუპერ ჯარისკაცების’ პროგრამა, რომელსაც მთავრობა ფარულად ახორციელებს.

სერიალის შემქმნელ კრის კარტერის ჩანაფიქრით, დაგეგმილი იყო მისი კიდევ 10 წლით გახანგრძლივება. ამისათვის სპეციალურად შეიცვალა ვიზუალური შესავალიც. კარტერის გუნდმა აგრეთვე შექმნა *მარტოხელა მონადირეები*, ცალკე სერიალი, რომელიც ეძღვნება ’’საიდუმლო მასალების’’ ცნობილ პერსონაჟთა სამეულს. მაგრამ მისმა წარუმატებლობამ მწარმოებლებს შეაწყვეტინა მუშაობა. მეცხრე სეზონის ეპიზოდი ’’ზვიგენის ნახტომი’’ იქცა მათი რეალური ისტორიის დაბოლოებად, სადაც სამივე დაიღუპა.

## ეპიზოდები 
ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს.

## რესურსები ინტერნეტში 
* სეზონი 9 საიტზე TheXFiles.com

## სქოლიო

კატეგორია:2001 წლის ამერიკული ტელესეზონები
კატეგორია:2002 წლის ამერიკული ტელესეზონები
Trilogy (ენიგმას ალბომი)

***Trilogy*** — მუსიკალურ პროექტ ენიგმას  კომპოზიციების კრებული, გამოცემული 1998 წელს. მასში შეტანილია პროექტის მიერ იმ დროისთვის გამოცემული სამივე ალბომის (*MCMXC a.D.*, *The Cross of Changes* და *Le Roi Est Mort, Vive Le Roi!*) სიმღერები. კომპოზიციები მოიცავენ 1990–1998 წლებს.

## ბოქს-სეტის შიგთავსი
**MCMXC a.D.* (1990)
**The Cross of Changes* (1993)
**Le Roi Est Mort, Vive Le Roi!* (1996)

## სქოლიო 
კატეგორია:ენიგმას კომპილაციური ალბომები
კატეგორია:1998 წლის კომპილაციური ალბომები
კატეგორია:Virgin Records-ის კომპილაციური ალბომები
მიკენური ხანა

კრეტაზე მომხდარი მიწისძვრის შემდეგ ბერძნული ცივილიზაციის ახალი კერა პელოპონესზე განვითარდა. აქ არსებულ ქალაქებს შორის ერთ-ერთი მნიშვნელოვანი იყო მიკენე.
მიკენეში XIX საუკუნეში არქეოლოგიური გათხრები ჩაატარა ჰაინრიხ შლიმანმა. საბერძნეთის ისტორიის პერიოდს მეცნიერები მიკენურ ხანას უწოდებენ.
ბერძნები განთქმული ზღვაოსნები იყვნენ. ისინი ქრ. შ-მდე II ათასწლეულის მეორე ნახევარში შავ ზღვაში გავიდნენ და კავკასიას მიაშურეს. სწორედ ამ მოგზაურობით შავი ზღვის აღმოსავლეთ სანაპიროებისაკენ დაიწყო ძველ ბერძნულ და ქართულ ტომთა ურთიერთობა. საბერძნეთისა და საქართველოს ეს უძველესი კონტაქტები ასახულია ძველ ბერძნულ მითში არგონავტების შესახებ.
ძველმა ბერძნებმა შექმნეს კიდევ ერთი თქმულება, რომლის მთავარი გმირი დაკავშირებულია კავკასიასთან. ეს არის მითი პრომეთეს შესახებ.

## პრომეთე
მითი პრომეთეს შესახებ მოგვითხრობს, რომ უძველეს დროში დედამიწაზე მხოლოდ ფრინველები და ცხოველები ცხოვრობდნენ, ადამიანი კი ჯერ არ იყო გაჩენილი. სწორედ ამ ხანებში ოლიმპოს მთიდან დედამიწაზე ჩამოვიდა გმირი პრომეთე. მან თიხისგან გამოძერწა ადამიანები და გააცოცხლა. ადამიანებს ყველაზე მეტად ცეცხლი სჭირდებოდათ, მაგრამ ქვეყნის მბრძანებელმა ზევსმა ადამიანებისთვის ცეცხლის მიცემა არ ინება. მაშინ პრომეთემ ოლიმპოდანლერწმის ჯოხით ცეცხლი ჩამოუტანა.

უსაზღვრო იყო ზევსის მრისხანება, როდესაც მიწიდან ცაში ავარდნილი კვამლის სვეტები დაინახა. მან გადაწყვიტა ადამიანები სასტიკად დაესაჯა და დედამიწაზე უმშვენიერესი ქალწული პანდორე გააგზავნა. იგი პრომეთეს ძმის სახლში მივიდა. ქალიშვილის სილამაზით მოხიბლულმა ჭაბუკმა, მიუხელავად პრომეთეს გაფრთხილებისა, პანდორე ცოლად შეირთო. ერთ დღეს პანდორემ თავი ახადა ოქროს ყუთს, რომელიც ზევსმა გამოატანინა. ყუთიდან ამოფრინდა ზევსის მიერ იქ ჩაკეტილი ათასგვარი უბედურება, ავადმყოფობა და მთელ ქვეყანას მოედო. ზევსის ნებით პანდორემ ყუთს თავი დაახურა და არ მისცა საშუალება მის ძირში დარჩენილ ადამიანთა ნუგეშისმცემელ იმედს ყუთიდან ამოფრენილიყო.

ზევსმა არც პრომეთე დაინდო. მან მან გმირი კავკასიონის მაღალკლდოვან ქედზე მიაჯაჭვა. ყოველ მესამე დღეს კავკასიის მთების თავზე ეშვებოდა უზარმაზარი არწივი, რომელიც პრომეთეს თავისი მძლავრი კლანჭებით მუცელს უფატრავდა და ბასრი ნისკარტით ღვიძლს უკორტნიდა. არწივი, როცა თავის საქმეს მორჩებოდა, ისევ უკან , ოლიმპოს მწვერვალზე ბრუნდებოდა. პრომეთეს დაფლეთილი მუცელი სწრაფად უმთელდებოდა, მაგრამ არწივი დანიშნულ დროს კვლავ მოფრინავდა და თავის სისხლიან საქმეს აგრძელებდა. ასეთ ტანჯვასა და წამებაში გადიოდა წლები და საუკუნეები.

ბოლოს გამოჩნდა პრომეთეს მხსნელი-ბერძენი გმირი ჰერაკლე. მან არწივს, რომელიც კავკასიის მთებზე ეშვებოდა, ისარი სტყორცნა და სასიკვდილოდ დაჭრა. ჰერაკლემ თავისი უზარმაზარი კომბლით პრომეთეს ტანზე შემორტყმული ჯაჭვები დაამსხვრია და მრავალტანჯული გმირი გაათავისუფლა.

კატეგორია:საბერძნეთის ისტორია
კატეგორია:მითოლოგია
თეატრი აპოლო

thumb|300px|აპოლოს თეატრის ისტორიული აბრა
thumb|300px|დარბაზის ხედი სცენიდან
**თეატრი აპოლო** () ნიუ-იორკში ერთ-ერთი ყველაზე განთქმული სამუსიკო დარბაზია აშშ-ში, ყველაზე განთქმული კლუბი, რომელიც თითქმის ექსკლუზიურად აფრიკელ-ამერიკელ შემსრულებლებთან ასოცირდება. შეტანილია ისტორიულ ადგილთა ეროვნულ რეესტრში. აქ ტარდებოდა საქვეყნოდ ცნობილი სატელევიზიო შოუ-ვარიეტე "Showtime at the Apollo", კონკურსი ახალი ტალანტებისთვის. თეატრი მდებარეობს 125-ე ქუჩის 253W-ში, მანჰეტენზე, კერძოდ ჰარლემში, აშშ-ის ერთ-ერთ ისტორიულად ყველაზე მნიშვნელოვან შავკანიანთა უბანში.

## ისტორია 
დაწესებულება XIX საუკუნის შუა წლებში გახსნა სამოქალაქო ომის ყოფილმა გენერალმა ედვარდ ფერერომ, როგორც საბანკეტო დარბაზი. 1872 წელს არენდის ყავლის გასვლის შემდეგ, შენობა თეატრად გადაკეთდა, რომელიც მომდევნო საუკუნის დასაწყისშივე დაიხურა.

მიუხედავად ამისა, სახელი "Apollo Theater" დარჩა. 1913 ან 1914 წელს ახალი შენობა, არქიტექტორი ჯორჯ კაისტერის პროექტით, გაიხსნა თეატრის ამჟამინდელ ადგილას, როგორც "Hurtig and Seamon's New (Burlesque) Theater" (ჰარტიგ და სიმონის ახალი (ბურლესკის) თეატრი). მას ბურლესკის გამოჩენილი პროდიუსერები ჯულზ ჰარტიგი და ჰარი სიმონი უძღვებოდნენ. თეატრს 30-წლიანი იჯარა ჰქონდა და 1928 წლამდე იმოქმედა, რის შემდეგაც ის ბილ მინსკის ხელთ გადავიდა.

17 წლის ელა ფიცჯერალდის სასიმღერო დებიუტი ამ თეატრში შედგა 1934 წლის 321 ნოემბერს. ფიცჯერალდს საშუალება მიეცა "მოყვარულთა ღამეების" ერთ-ერთ ადრეულ პროგრამაში გამოსულიყო. თავდაპირველად სცენაზე ცეკვას აპირებდა, თუმცა ადგილობრივი მოცეკვავე დუეტი "ედვარდზის დების" შესრულებამ ნაცვლად სიმღერა გადააწყვეტინა, კონი ბოსუელის სტილში. მან ჰოგი კარმაიკლის "Judy" და "The Object of My Affection" შეასრულა (ბოსუელის დების ჩაწერილი სიმღერა) და პირველი პრემია მიიღო, რაც იმჟამად $25-ს შეადგენდა.

აპოლოს გავლენამ და პოპულარობამ მკვეთრად იმატა მეორე მსოფლიო ომისწინა წლებში. 1934 წელს თეატრმა შემოიღო მოყვარულთა ღამეების წარმოდგენები, რომლებსაც რალფ კუპერი უძღვებოდა. ადგილი, "სადაც ვარსკვლავები იბადებიან და ლეგენდები იქმნება", აპოლო განთქმული გახდა ისეთ შემსრულებელთა კარიერების წამოწყებით, როგორებიც იყვნენ ელა ფიცჯერალდი, ბილი ჰოლიდეი, ჯეიმზ ბრაუნი, დაიანა როსი და სუპრიმზი, გლედის ნაიტი და პიპსი, ჯექსონ 5, პეტი ლაბელი, მარვინ გეი, ლუთერ ვანდროსი, სტივი უონდერი, არეტა ფრანკლინი, ბენ კინგი, მერაია კერი, ისლი ბრაზერსი, ლორინ ჰილი და სარა ვოენი. აპოლოში ასევე გამოდიოდნენ ძველი დროის ვოდევილების ფავორიტები: ტიმ მური, სტეპინ ფეტჩიტი, დიუი "პიგმიტ" მარქემი, კლინტონ "დასტი" ფლეტჩერი, ჯონ "სპაიდერ ბრიუს" მეისონი, და ჯონი ლი; ასევე ახალგაზრდა კომედიანტები, მათ შორის გოდფრი კემბრიჯი.

## საინტერესო ცნობები 
მეორე მსოფლიო ომამადე აპოლოს ერთი კურიოზული ჩვეულება იყო ე.წ. "ეგზეკუციონერი", მამაკაცი ცოცხით, რომელიც შემსრულებლებს სცენიდან გვიდა, თუ ხმამაღალი უკმაყოფილო მაყურებლები მათ სცენიდან გაგდებას მოითხოვდნენ.

## რესურსები ინტერნეტში 
* თეატრის ოფიციალური საიტი 

## სქოლიო 
კატეგორია:ნიუ-იორკის თეატრები
კატეგორია:ჰარლემი
კატეგორია:ნიუ-იორკის ისტორიული ძეგლები
კატეგორია:თეატრები ანბანის მიხედვით
ბალმორალის ციხესიმაგრე

**ბალმორალის ციხესიმაგრე** () –  ციხესიმაგრე  აბერდინშირის ოლქში, გაერთიანებული სამეფოს მონარქის რეზიდენცია შოტლანდიაში.  

მდებარეობს მდინარე  დის ნაპირებზე. ციხესიმაგრე იყო  დიდი ბრიტანეთის დედოფლის ვიქტორიას საზაფხულო რეზიდენცია, სადაც იგი  ოჯახთან ერთად რჩებოდა ზაფხულის ბოლომდე.  ციხესიმაგრე აშენდა  1852 წელს არქიტექტორ უილიამ სმიტის პროექტით და  პრინც ალბერტის ბრძანებით.

დამთვალიერებლებისათვის გახსნილია აპრილის შუა რიცხვებიდან  ივლისის დასასრულამდე. 

## იხილეთ აგრეთვე 
* შოტლანდიიის ციხესიმაგრეების სია

კატეგორია:შოტლანდიის ციხესიმაგრეები
კატეგორია:ციხესიმაგრეები ანბანის მიხედვით
15 Years After

***15 Years After*** — მუსიკალურ პროექტ ენიგმას კრებული, გამოცემული 2005 წელს. კრებულში შეტანილია პროექტის სტუდიური ალბომები, 2 DVD დისკი და 1 დისკი რემიქსებით. კრებული გამოიცა პროექტის დაარსებიდან 15 წლისთავის აღსანიშნავად.

## კრებული 
**სტუდიური ალბომები**
* *MCMXC a.D.* (1990)
* *The Cross of Changes* (1993)
* *Le Roi Est Mort, Vive Le Roi!* (1996)
* *The Screen Behind the Mirror* (2000)
* *Voyageur* (2003)

**დამატებითი დისკი**
* Hello and Welcome და *The Dusted Variations*

**DVD-ები**
* *Remember the Future* (2001)
* *MCMXC a.D.: The Complete Video Album* (2003)

## რესურსები ინტერნეტში
*პროექტის ოფიციალური საიტი

კატეგორია:ენიგმას კომპილაციური ალბომები
კატეგორია:2005 წლის კომპილაციური ალბომები
AH-64 Apache

**AH-64 Apache** — ორ ძრავიანი მოიერიშე შვეულმფრენი ოთხ ბოლოიანი პროპელერით, შებრუნებული განლაგების სამთვლიანი დასაჯდომი მექანიზმით და კაბინის ტანდემით რამდენიმე ან ორ კაციანი ეკიპაჟისთვის. Apache ჩამოყალიბდა როგორც *Model 77* Hughes Helicopters-ის მიერ აშშ-ის არმიის პროგრამის მოწინავე ტექნოლოგიების შემტევი შვეულმფრენის ფარგლებში AH-1 Cobra-ს შესაცვლელად. AH-64-ს გააჩნია ცხვირზე დამონტაჟებული სენსორული სისტემა სამიზნის აღმოჩენისთვის და ღამის ხედვის მოწყობილობა. შვეულმფრენი შეიარაღებულია 30 მილიმეტრიანი კალიბრის M230 ტყვიამფრქვევით, ოთხ სამაგრზე დამაგრებული AGM-114 Hellfire და Hydra 70 სარაკეტო მოწყობილობებით, რომლებიც განთავსებულია ციცქნა ფრთების პილონებზე. AH-64-ს აქვს ასევე სათვითმფრინავო სისტემების ორმაგი და სამმაგი რეზერვი, რაც ზრდის შვეულმფრენისა და მისი ეკიპაჟის გადარჩენის უნარს, ასევე პილოტების გადარჩენის ალბათობას ავარიისას.

1976 წელს აშშ-ის არმიამ AH-64 ამჯობინა Bell YAH-63-ს და წინასაწარმოო ხელშეკრულება გააფორმა კომპანიასთან Hughes Helicopters, რომელიც ითვალისწინებდა კიდევ ორი შვეულმფრენის წარმოებას მათთვის. 1982 წელს არმიამ გააფორმა კონტრაქტი მთლიან პროდუქციაზე. შვეულმფრენის წარმოება და განვითარება განაგრძო კომპანიამ McDonnell Douglas, მას მერე რაც შეიძინა Hughes Helicopters კორპორაციისგან Summa Corporation 1984 წელს. შვეულმფრენის **AH-64D Apache Longbow** პირველი პროდუქცია, ძლიერ განახლებული ვერსია ორიგინალთან შედარებით, ექსპლუატაციაში შევიდა 1997 წლის მარტში აშშ-ის არმიაში. AH-64-ის წარმოება გააგრძელა კომპანიამ Boeing Defense, Space & Security; ათას ცალზე მეტი ეგზემპლარი იქნა გამოშვებული დღევანდელ დღემდე.

AH-64-ის ძირითადი მომხმარებელი აშშ-ის არმიაა, თუმცა იგი წარმოადგენს მთავარ შემტევ შვეულმფრენს კიდევ რამდენიმე ქვეყნისთვის, რომლებშიაც მოხდა მისი ექსპორტირება, მათ შორის გაერთიანებული სამეფო, ისრაელი, იაპონია და ნიდერლანდები. აშშ-ის AH-64-ები მონაწილეობდნენ რამდენიმე კონფლიქტში: პანამაში, სპარსეთის ყურეში, ავღანეთში და ერაყში. ისრაელი აქტიურად იყენებს Apache-ებს სამხედრო კონფლიქტებში ლიბანთან და ღაზის სექტორში.

## სქოლიო 
კატეგორია:საბრძოლო შვეულმფრენები
The Platinum Collection (ენიგმას ალბომი)

***The Platinum Collection*** — გერმანულ პროექტ ენიგმას ბოქს-სეტი, გამოცემული 2009 წელს. მასში შეტანილია კომპოზიციები პროექტის სტუდიური ალბომებიდან, მათი რემიქსული-ვერსიები და დამატებითი დისკი კომპოზიციებით, რომლებიც მანამდე არსად გამოცემულა.

## სიმღერების სია
### დისკი 1
### დისკი 2
### დისკი 3
## ჩარტები
## სქოლიო 
კატეგორია:ენიგმას კომპილაციური ალბომები
კატეგორია:2009 წლის კომპილაციური ალბომები
კატეგორია:Virgin Records-ის კომპილაციური ალბომები
Symphonicities

***Symphonicities*** — ინგლისელი მუსიკოს სტინგის მეათე სტუდიური ალბომი, რომელიც გამოვიდა 2010 წლის 13 ივლისს. იგი ჩაწერილია ორკესტრთან ერთად. მასში შეტანილია სტინგის სიმღერების ორკესტრული ვერსიები, თავად სტინგის ვოკალის თანხლებით. ასევე ჩატადა საკონცერტო ტურნე, რომლის ფარგლებში კონცერტებზე სრულდებოდა ამ დისკში შეტანილი და სხვა სიმღერები. ამ ტურნეს ბერლინის კონცერტი ალბომის *Live in Berlin* სახით გამოიცა.

## სიმღერების სია
### გრამფირფიტა
;ფირფიტა 1
#Next To You
#Englishman In New York
#Every Little Thing She Does Is Magic
#I Hung My Head
#You Will Be My Ain True Love
#Roxanne
;ფირფიტა 2
#When We Dance
#The End Of The Game
#I Burn For You
#We Work The Black Seam
#She's Too Good For Me
#The Pirate's Bride
#Every Little Thing She Does Is Magic (Bronx Street Fair მიქსი)

## ჩარტები და სერტიფიცირებები
### ყოველკვირეული ჩარტები
### სერტიფიცირებები 
## რესურსები ინტერნეტში
*ინფორმაცია სტინგის ოფიციალურ საიტზე

## სქოლიო 
კატეგორია:სტინგის ალბომები
კატეგორია:2010 წლის ალბომები
კატეგორია:Deutsche Grammophon-ის ალბომები
კატეგორია:ალბომები რობ მეთისის პროდიუსერობით
33 ტომას სტრიტი

thumb|33 ტომას სტრიტის ცათამბჯენი
**33 ტომას სტრიტი** (33 Thomas Street, ყოფილი AT&T Long Lines Building) — ქალაქ ნიუ-იორკში, მანჰეტენზე ტომას სტრიტის 33-ში მდებარე 167.5 მ სიმაღლის ცათამბჯენია. შენობა ჩარჩ სტრიტის აღმოსავლეთ მხარეს, ტომასისა და უორზის ქუჩებს შორის დგას, სივიკ ცენტრის უბანში. შენობა ბრუტალისტური არქიტექტურული სტილის უკიდურესი ნიმუშია, უფანჯროდ და ბრტყელი ბეტონის ფილების ფასადით.

შენობა სატელეფონო კომუნიკაციების ან საკაბელო ცენტრია, რომელშიც სამი უმთავრესი 4ESS გადამრთველი საქალაქთაშორისო სატელეფონო კავშირებისთვის გამოიყენება. მათგან ორს კომპანია AT&T ფლობს, ერთს კი — Verizon. ის ასევე შეიცავს რამდენიმე მცირე კვანძს ადგილობრივი სატელეფონო სამსახურებისთვის.

## რესურსები ინტერნეტში
* http://www.newyork.com/articles/neighborhoods/the-10-weirdest-buildings-in-new-york-city-80414/  
* https://www.hopstop.com/New_York_City/10007/1834/33_Thomas_St_New_York_NY_10007.html  

კატეგორია:ნიუ-იორკის ცათამბჯენები
კატეგორია:ბრუტალისტური არქიტექტურა
ედიშერ ხოშტარია-ბროსე

**ედიშერ ვიქტორის ძე ხოშტარია-ბროსე** (დ. 5 მარტი,1927, — გ. 2005) — ქართველი ისტორიკოსი, საქართველოს მეცნიერებათა აკადემიის აკადემიკოსი (2001).

დაიბადა ფრანგი ქართველოლოგის მარი ბროსეს შვილიშვილის, საზოგადო მოღვაწის ვიქტორ ბროსესა და მწერალ მარიკა ხოშტარიას ოჯახში. მამა 1937 წელს რეპრესიების დროს დაუხვრიტეს. შემდგომმა დევნამ აიძულა გვარი გამოეცვალა; ორმაგი გვარი ხოშტარია-ბროსე 1984  წელს აღიდგინა.

1949  დაამთავრა თბილისის სახელმწიფო უნივერსიტეტის ისტორიის ფაკულტეტი. იყო ივანე ჯავახიშვილის სახელობის ისტორიისა და ეთნოგრაფიის ინსტიტუტის სწავლული მდივანი (1956-1962) და უფროსი მეცნიერ-თანამშრომელი (1962-1972). კორნელი კეკელიძის სახელობის ხელნაწერთა ინსტიტუტში განყოფილების გამგე (1972–1983), დირექტორის მოადგილე სამეცნიერო დარგში (1983–1999) და მთავარი მეცნიერ-თანამშრომელი. იკვლევდა კაპიტალიზმის ისტორიას, შუა საუკუნეების ისტორიას (მთის პრობლემები, აფხაზების წარმოშობა და სხვ.), „ქართლის ცხოვრებასა“ და სხვ.   

## ლიტერატურა 
*„გამოჩენილი ქართველი მეცნიერი და მამულიშვილი (ედიშერ ხოშტარია-ბროსეს დაბადების 80 წლის გამო)“. «ანალები» #1, 2007: 409-413
## რესურსები ინტერნეტში
კატეგორია:დაბადებული 5 მარტი
კატეგორია:დაბადებული 1927
კატეგორია:გარდაცვლილი 2005
კატეგორია:საქართველოს მეცნიერებათა ეროვნული აკადემიის აკადემიკოსები
კატეგორია:ქართველი ისტორიკოსები
დგებუაძე

საკუთარი სახელი **დგებუაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე დგებუაძე — პოლიტიკური და სამხედრო მოღვაწე
* ბესარიონ დგებუაძე — რუსეთის იმპერიის არმიის გენერალ-მაიორი
* გივი დგებუაძე — მეტალურგი
* დავით დგებუაძე — ქართველი ინჟინერი
* ვლადიმერ დგებუაძე — სპორტსმენი (ძიუდო)
* ზურაბ დგებუაძე — იურისტი, პოლიტიკოსი
* კალისტრატე დგებუაძე — საბჭოთა პარტიული მოხელე 
* ლევან დგებუაძე — სამხედრო მოღვაწე 
* მაია დგებუაძე — მორფოლოგი
* მამია დგებუაძე — ფიზიოთერაპევტი, კურორტოლოგი
* მარიამ დგებუაძე-ფულარია — მწერალი
* ნიკოლოზ დგებუაძე — პოლიტიკური და სამხედრო მოღვაწე 
* ნინო დგებუაძე — აგრონომი, სსრ კავშირის უმაღლესი საბჭოს დეპუტატი
* ორდე დგებუაძე — მწერალი
* ქუჩუ დგებუაძე — არქიტექტორი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
რობერტ მაილზი

**რობერტ მაილზი** (ნამდვილი სახელი - **რობერტო კონჩინა**, დ.    3 ნოემბერი, 1969,  შვეიცარია  — გ. 9 მაისი, 2017) — იტალიელი მუსიკოსი, კომპოზიტორი და დიჯეი. იგი უფრო მეტად ცნობილია 1990-იან წლებში გამოცემული ჰიტ-სინგლით. მათ შორის არის „Children“ და „Fable“.

## დისკოგრაფია
;სტუდიური ალბომები
**Dreamland* (1996)
**23am* (1997)
**Organik* (2001)
**Organik Remixes* (2002)
**Miles Gurtu* (2004)
**Thirteen* (2010)

### სინგლები
### კომპილაციური ალბომები
*1997 *Robert Miles in the Mix*
*1997 *Renaissance Worldwide - London* (დეივ სიმენთან ერთად)

## რესურსები ინტერნეტში
* 

## სქოლიო
კატეგორია:დაბადებული 3 ნოემბერი
კატეგორია:დაბადებული 1969
კატეგორია:გარდაცვლილი 9 მაისი
კატეგორია:გარდაცვლილი  2017
კატეგორია:შვეიცარიელი მუსიკოსები
კატეგორია:იტალიელი ტრანს მუსიკოსები
კატეგორია:შვეიცარიელი დიჯეები
კატეგორია:Arista Records-ის შემსრულებლები